ঢাকার পাশেই কলকাতা, আগরতলা। কোটি কোটি বাঙলাভাষী মানুষ। অথচ আমরা বাংলা ভাষার বই, বাংলাদেশী বইয়ের বাজার সৃষ্টির কোনও উদ্যোগ দেখি না। আমরা শুধু ভারত সরকারকে দায়ী করে গেলাম যে তারা আমাদের কিছু তাদের বাজারে ঢুকতে দেয় না, যেখানে আমরা আমাদের বইয়ের বাজার, আমাদের আকাশ তাদের জন্য খুলে রেখেছি। কিন্তু সে বাজার খোলা হলেও আমরা বইয়ের মতো একটি পণ্য নিয়ে যেতে পারছি না। আমি তো জানি আমাদের বই পড়ার জন্য, আমাদের টিভি সিনেমা দেখার জন্য কলকাতা-আগরতলা উন্মুখ হয়ে আছে। আজ থেকে ২৮ বছর আগেও কলকাতায় আখতারুজ্জামান ইলিয়াসের বইয়ের চাহিদা আর প্রশংসা নিজ কানে শুনে এসেছি।